കഞ്ചാവും എംഡിഎംഎയുമായി യുവാക്കള് പിടിയില് കൊച്ചി: കഞ്ചാവും എംഡിഎംഎയുമായി നാലു യുവാക്കള് പിടിയില്. മലപ്പുറം സ്വദേശികളായ മുഹമ്മദ് ഫയാസ് 22, നബിന് 21, രാജാക്കാട് സ്വദേശി ജോജി തങ്കച്ചന് 22, കണ്ണൂര് സ്വദേശി ഷാഹിദ് റഹ്മാന് 24 എന്നിവരെയാണു കൊച്ചി സിറ്റി ആന്റി നര്ക്കോട്ടിക് സ്പെഷല് ആക്ഷന് ഫോഴ്സും ഇന്ഫോ പാര്ക്ക് പോലീസും ചേര്ന്ന് ഇന്ഫോ പാര്ക്കിനകത്തുള്ള ലോഡ്ജില്നിന്നു പിടികൂടിയത്. കേരള പോലീസിന്റെ ലഹരിക്കെതിരേയുള്ള വിവരങ്ങള് നല്കുന്ന യോദ്ധാവ് ആപ്ലിക്കേഷനില് ഓയോ റൂമുകള് കേന്ദ്രീകരിച്ച് മയക്കുമരുന്നിന്റെ വില്പന നടക്കുന്നതായി ലഭിച്ച വിവരത്തിന്റെ അടിസ്ഥാനത്തില് നടത്തിയ പരിശോധനയിലാണു പ്രതികള് വലയിലായത്. പ്രതികള്ക്കു മയക്കുമരുന്ന് എത്തിച്ചു നല്കിയ തൃശൂര് സ്വദേശിക്കായി അന്വേഷണം ശക്തമാക്കിയതായി പോലീസ് വൃത്തങ്ങള് അറിയിച്ചു.